దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
జతకడుతున్న సుధీర్‌బాబు, మెహ్రీన్!
‘సమ్మోహనం’ విజయం ఇచ్చిన ఉత్సాహంతో సుధీర్‌బాబు దూసుకెళ్తున్నారు. వరసపెట్టి సినిమాలు చేసేస్తున్నారు. తానే నిర్మాతగా ‘నన్ను దోచుకుందవటే’ సినిమా చేస్తూనే.. మల్టీస్టారర్ ‘వీరభోగ వసంతరాయలు’ చిత్రంలో నటిస్తున్నారు.
Samayam Telugu | Updated:
Aug 15, 2018, 04:40PM IST
‘సమ్మోహనం’ విజయం ఇచ్చిన ఉత్సాహంతో సుధీర్‌బాబు దూసుకెళ్తున్నారు. వరసపెట్టి సినిమాలు చేసేస్తున్నారు. తానే నిర్మాతగా ‘నన్ను దోచుకుందవటే’ సినిమా చేస్తూనే.. మల్టీస్టారర్ ‘వీరభోగ వసంతరాయలు’ చిత్రంలో నటిస్తున్నారు. ఇప్పుడు తాజాగా మరో సినిమాను ప్రారంభించబోతున్నారు. ఆగస్టు 17న హైదరాబాద్‌లోని రామానాయుడు స్టూడియోస్‌లో ఈ చిత్రం మొదలుకానుంది. పులి వాసు దర్శకత్వం వహించే ఈ చిత్రంలో సక్సెస్‌ఫుల్ హీరోయిన్ మెహ్రీన్ కౌర్.. సుధీర్‌బాబుతో జతకట్టనుంది. వీరిద్దరు తొలిసారి కలిసి నటించబోతున్నారు.
చిత్ర ప్రారంభోత్సవ కార్యక్రమానికి నిర్మాత దిల్ రాజు, దర్శకుడు వి.వి.వినాయక్, రచయిత పరచూరి గోపాలకృష్ణ ముఖ్య అతిథులుగా హాజరుకానున్నారు. ఆగస్టు 17న ఉదయం 9.30 గంటలకు ఈ చిత్ర ప్రారంభోత్సవం జరగనుంది. రిజ్వాన్ ఎంటర్‌టైన్మెంట్ బ్యానర్‌‌‌పై రిజ్వాన్ ఈ చిత్రాన్ని నిర్మిస్తున్నారు. ఈ బ్యానర్‌లో వస్తోన్న రెండో చిత్రం ఇది. ఇప్పటికే శ్రీవిష్ణుతో ఈ సంస్థ ఓ చిత్రాన్ని తెరకెక్కిస్తోంది. అది నిర్మాణ దశలో ఉండగానే సుధీర్‌బాబుతో సినిమాను పట్టాలెక్కిస్తోంది. ఇతర తారాగాణం, సాంకేతిక నిపుణుల వివరాలను త్వరలోనే ప్రకటించనున్నారు.
కాగా, ‘వీరభోగ వసంతరాయలు’ చిత్రంలో సుధీర్‌బాబు లుక్‌ను స్నేహితుల దినోత్సవం సందర్భంగా విడుదల చేసిన సంగతి తెలిసిందే. ఈ లుక్‌కు ప్రేక్షకుల నుంచి మంచి స్పందన వచ్చింది. అలాగే ‘నన్ను దోచుకుందువటే’ చిత్ర టీజర్‌కు కూడా మంచి రెస్పాన్స్ వచ్చింది. ఈ సినిమాలో సీరియస్ పాత్రలో సుధీర్‌బాబు నటిస్తున్నారు. తన పాత్ర ఎలా ఉండబోతోందో టీజర్ ద్వారా సుధీర్ చెప్పేశారు. ఈ చిత్రం ద్వారా నభా నతేష్ హీరోయిన్‌గా పరిచయమవుతోంది.